ΨΗΦΙΣΜΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1997 για τον καθορισμό των προτεραιοτήτων συνεργασίας στον τομέα της δικαιοσύνης και των εσωτερικών υποθέσεων, για την περίοδο από 1ης Ιανουαρίου 1998 μέχρι της ημερομηνίας έναρξης ισχύος της συνθήκης του Άμστερνταμ (98/C 11/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Ανταποκρινόμενο στο αίτημα του Ευρωπαϊκού Συμβουλίου να προγραμματισθούν οι εργασίες του που αφορούν τη συνεργασία στους τομείς της δικαιοσύνης και των εσωτερικών υποθέσεων, όπως προβλέπεται στον τίτλο VI της συνθήκης για την Ευρωπαϊκή Ένωση, καθορίζοντας τις δραστηριότητες που πρέπει να διεξαχθούν κατά προτεραιότητα για να επιδιωχθούν οι στόχοι που καθορίσθηκαν κατά τα Ευρωπαϊκά Συμβούλια της Μαδρίτης (15 και 16 Δεκεμβρίου 1995), της Φλωρεντίας (21 και 22 Ιουνίου 1996), του Δουβλίνου (13 και 14 Δεκεμβρίου 1996) και του Άμστερνταμ (16 και 17 Ιουνίου 1997),

Επαναλαμβάνοντας ότι φιλοδοξεί να προωθήσει την ελευθερία, την ασφάλεια και τη δικαιοσύνη στην Ευρωπαϊκή Ένωση, σύμφωνα με τις αρχές του κράτους δικαίου, αναπτύσσοντας στενή συνεργασία μεταξύ των κρατών μελών στους τομείς της δικαιοσύνης και των εσωτερικών υποθέσεων,

Υπενθυμίζοντας ότι οι προτεραιότητες αυτές μπορούν να αναθεωρηθούν βάσει των αποφάσεων που θα ληφθούν στα πλαίσια της προετοιμασίας της έναρξης ισχύος της συνθήκης του Άμστερνταμ, που υπογράφηκε στις 2 Οκτωβρίου 1997 (1),

Έχοντας υπόψη το ψήφισμα του Συμβουλίου, της 14ης Οκτωβρίου 1996, για τον καθορισμό των προτεραιοτήτων συνεργασίας στον τομέα της δικαιοσύνης και των εσωτερικών υποθέσεων, για την περίοδο από 1ης Ιουλίου 1996 έως 30 Ιουνίου (2), και ιδίως το σημείο IV,

Έχοντας εξετάσει τις απόψεις του Ευρωπαϊκού Κοινοβουλίου (3), αφού η Προεδρία ζήτησε τη γνώμη του σύμφωνα με το άρθρο Κ.6 της συνθήκης για την Ευρωπαϊκή Ένωση,

ΕΚΔΙΔΕΙ ΤΟ ΠΑΡΟΝ ΨΗΦΙΣΜΑ:

I.Το Συμβούλιο προτίθεται να επιδιώξει τους στόχους που καθόρισε το Ευρωπαϊκό Συμβούλιο, αφιερώνοντας τις εργασίες του, για την περίοδο από 1ης Ιανουαρίου 1998 μέχρι την έναρξη ισχύος της συνθήκης του Άμστερνταμ, κατά προτεραιότητα στα ακόλουθα θέματα:

1. Καταπολέμηση της τρομοκρατίας:

α) ενίσχυση της συνεργασίας μεταξύ των κρατών μελών 7

β) ενημέρωση του εγγράφου περί του κινδύνου τρομοκρατίας 7

γ) ενημέρωση του ευρετηρίου των κέντρων που είναι εξειδικευμένα στα θέματα καταπολέμησης της τρομοκρατίας.

2. Καταπολέμηση του οργανωμένου εγκλήματος:

Εφαρμογή του προγράμματος δράσης σχετικά με το οργανωμένο έγκλημα, το οποίο υιοθέτησε το Ευρωπαϊκό Συμβούλιο του Άμστερνταμ (16 - 17 Ιουνίου 1997), σύμφωνα με το χρονοδιάγραμμα και τις λεπτομέρειες που προβλέπονται σ' αυτό (4).

3. Καταπολέμηση των ναρκωτικών:

α) εφαρμογή της έκθεσης των εμπειρογνωμόνων «Ναρκωτικά», που εγκρίθηκε από το Ευρωπαϊκό Συμβούλιο της Μαδρίτης στις 15 και 16 Δεκεμβρίου 1995, και των συστάσεων των Ευρωπαϊκών Συμβουλίων του Δουβλίνου (13 - 14 Δεκεμβρίου 1996) και του Άμστερνταμ (16 - 17 Ιουνίου 1997) σε δικαστικό, αστυνομικό και τελωνειακό επίπεδο, ιδίως στον τομέα της μείωσης της προσφοράς και της διεθνούς συνεργασίας 7

β) εφαρμογή του σχεδίου δράσης για την Καραϊβική και των συστάσεων του Ευρωπαϊκού Συμβουλίου του Δουβλίνου για τη Λατινική Αμερική 7

γ) εφαρμογή της αναληφθείσας πρωτοβουλίας σχετικά με την Κεντρική Ασία και τη Ρωσία, καθώς και έναρξη ανάλογων εργασιών όσον αφορά την Ουκρανία 7

δ) εφαρμογή της κοινής δράσης της 17ης Δεκεμβρίου 1996 σχετικά με την προσέγγιση των νομοθεσιών και των πρακτικών μεταξύ των κρατών μελών της Ευρωπαϊκής Ένωσης για την καταπολέμηση της τοξικομανίας και για την πρόληψη και την καταπολέμηση της παράνομης διακίνησης ναρκωτικών (5) 7

ε) εφαρμογή της κοινής δράσης σχετικά με τα συνθετικά ναρκωτικά.

4. Βελτίωση της αστυνομικής και τελωνειακής συνεργασίας:

α) εφαρμογή της σύμβασης Europol (εκτελεστικοί κανονισμοί, σύστημα μηχανοργανωμένου δικτύου) 7

β) αστυνομική εκπαίδευση, ιδίως καθιέρωση μιας ευρωπαϊκής σταδιοδρομίας 7 με βάση τον κατάλογο που ετοίμασε η Ένωση Ευρωπαϊκών Αστυνομικών Σχολών (AEPC), κατά το δυνατόν συντονισμός της ενίσχυσης προς τις αστυνομίες των ΧΚΑΕ, ώστε να αποφευχθούν οι επικαλύψεις 7

γ) ενισχυμένη τεχνική συνεργασία, ιδίως με παρακολούθηση συνδιαλέξεων και τυποποίηση των προδιαγραφών των ραδιοφωνικών επικοινωνιών, συνεργασία μεταξύ των εγκληματολογικών εργαστηρίων, συνεργασία μεταξύ των εθνικών υπηρεσιών πληροφοριών στον τομέα του εγκλήματος 7

δ) στρατηγικό πρόγραμμα δράσης για τα τελωνεία 7

ε) κοινές επιχειρήσεις τελωνειακού ελέγχου στα εξωτερικά σύνορα 7

στ) καταπολέμηση των παραποιήσεων, της πειρατείας και της παράνομης διακίνησης έργων τέχνης 7

ζ) ανάλυση κινδύνων στον τελωνειακό τομέα.

5. Βελτίωση της δικαστικής συνεργασίας:

5.1. σε αστικά θέματα:

α) οριστικοποίηση του σχεδίου σύμβασης «Βρυξέλλες II» (γαμικές διαφορές και επιμέλεια των τέκνων) 7

β) ευρωπαϊκός εκτελεστήριος τίτλος 7

γ) συντονισμός μεταξύ των κρατών μελών όσον αφορά την αναθεώρηση των συμβάσεων των Βρυξελλών του 1968 και του Λουγκάνο του 1980 7

δ) έναρξη των εργασιών για τη διερεύνηση της ανάγκης και της δυνατότητας σύναψης σύμβασης περί του εφαρμοστέου δικαίου στις εξωσυμβατικές ενοχές (Ρώμη II) 7

ε) προετοιμασία της προσχώρησης των κρατών που έχουν υποβάλει υποψηφιότητα προσχώρησης στη σύμβαση του Λουγκάνο του 1980 7

στ) εγχειρίδιο εφαρμογής της σύμβασης για τη διαβίβαση δικαστικών και εξωδίκων πράξεων σε αστικές και εμπορικές υποθέσεις (σε συνάρτηση με τον αριθμό των επικυρώσεων της σύμβασης) 7

ζ) εξέταση του μέλλοντος της δικαστικής συνεργασίας σε αστικές υποθέσεις σύμφωνα με τη συνθήκη του Άμστερνταμ.

5.2. Σε ποινικά θέματα:

α) σχέδιο σύμβασης για τη δικαστική συνδρομή στον ποινικό τομέα 7

β) σχέδιο σύμβασης σχετικά με την εκτέλεση των αποφάσεων για την έκπτωση από το δικαίωμα οδήγησης.

5.3. Σε αστικά και ποινικά θέματα:

α) εφαρμογή της κοινής δράσης για τους δικαστές συνδέσμους και οργάνωση ευρωπαϊκού δικαστικού δικτύου 7

β) μελέτη των λεπτομερειών εφαρμογής του χώρου ελευθερίας, ασφαλείας και δικαιοσύνης που προβλέπεται από τη συνθήκη του Άμστερνταμ, και καθορισμός των όρων που απαιτούνται για την υλοποίησή του 7

γ) επεξηγηματικές εκθέσεις σχετικές με τις συμβάσεις που εγκρίθηκαν 7

δ) ανάλυση και ενδεχομένως προσαρμογή των υφισταμένων μέσων σχετικά με τις άλλες μορφές δικαστικής συνεργασίας.

6. Βελτίωση της συνεργασίας σε θέματα μετανάστευσης και ασύλου:

α) εφαρμογή της σύμβασης του Δουβλίνου και μελέτη της δυνατότητας σύναψης συμβάσεων παραλλήλων προς τη σύμβαση του Δουβλίνου 7

β) προσέγγιση των εθνικών διαδικασιών για τη χορήγηση του δικαιώματος ασύλου 7

γ) προσέγγιση των προϋποθέσεων υποδοχής των αιτούντων άσυλο 7

δ) επεξεργασία του συστήματος Eurodac (σύμβαση και τεχνικές προδιαγραφές) 7

ε) εξέταση του νομικού καθεστώτος των υπηκόων τρίτων χωρών, οι οποίοι διαμένουν νομίμως στο έδαφος των κρατών μελών 7

στ) σχέδιο κινής δράσης όσον αφορά την προσωρινή προστασία των εκτοπισμένων ατόμων και εξέταση της προβληματικής του καταμερισμού των βαρών 7

ζ) εξέταση των μορφών επικουρικής προστασίας (εκ των πραγμάτων προστασία και άδεια διαμονής για ανθρωπιστικούς λόγους) 7

η) ενίσχυση των μέτρων καταπολέμησης της παράνομης μετανάστευσης, και κυρίως καταπολέμηση των οργανωμένων δικτύων παράνομης μετανάστευσης και παράνομης απασχόλησης 7

θ) βελτίωση της ανταλλαγής πληροφοριών και της συνεργασίας με τις χώρες καταγωγής 7

ι) βελτίωση της συνεργασίας σε θέματα απομάκρυνσης των παράνομων μεταναστών 7 προβλήματα επανεισδοχής 7

κ) πλαστά έγγραφα: επεξεργασία εναρμονισμένου συστήματος αρχειοθέτησης και διαβίβασης εικόνων 7 πρακτική συνεργασία 7

λ) εξέταση της προβληματικής της οικογενειακής επανένωσης 7

μ) καταπολέμηση των εικονικών γάμων 7

ν) πρόταση σύμβασης σχετικά με τους κανόνες εισδοχής των υπηκόων τρίτων χωρών στα κράτη μέλη της Ευρωπαϊκής Ένωσης 7

ξ) πρόγραμμα στήριξης υπέρ των προσφύγων.

7. Ενίσχυση του ελέγχου των προσώπων στα εξωτερικά σύνορα:

α) σχέδιο σύμβασης για τη διέλευση των εξωτερικών συνόρων και μέτρα εφαρμογής 7

β) ενισχυμένη λειτουργική συνεργασία μεταξύ των αρχών ελέγχου στα εξωτερικά σύνορα 7

γ) εργασίες στον τομέα της εναρμόνισης της πολιτικής των θεωρήσεων.

8. Καταπολέμηση του ρατσισμού και της ξενοφοβίας:

Συνέχιση των εργασιών, τόσο σε δικαστικό (συνέχεια της κοινής δράσης κατά του ρατσισμού και της ξενοφοβίας) όσο και σε αστυνομικό επίπεδο (εκπαίδευση των αστυνομικών).

9. Καταπολέμηση της δωροδοκίας και της απάτης κατά των οικονομικών συμφερόντων της Κοινότητας:

α) εφαρμογή της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο για την πολιτική της Ένωσης κατά της δωροδοκίας 7

β) εξέταση των τρόπων με τους οποίους θα καταστεί πιο αποτελεσματική η καταπολέμηση της απάτης κατά των οικονομικών συμφερόντων της Κοινότητας.

10. Δράσεις οριζοντίου χαρακτήρα:

α) πρόληψη της εγκληματικότητας: παρακολούθηση διαφόρων σεμιναρίων και διασκέψεων 7

β) καταπολέμηση του εμπορίου ανθρώπων 7

γ) καταπολέμηση της χρήσης των νέων τεχνολογιών για εγκληματικούς σκοπούς και χρήση αυτών για την καταπολέμηση του εγκλήματος.

II. Ενόψει της προετοιμασίας της έναρξης ισχύος της συνθήκης του Άμστερνταμ, οι εργασίες του Συμβουλίου θα στραφούν ιδίως στην ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης (άρθρα 3, 4 και 6 του προσαρτημένου στη συνθήκη του Άμστερνταμ πρωτοκόλλου). Το Συμβούλιο, αναθέτει στην Προεδρία, σε στενή συνεργασία με την Επιτροπή, να αρχίσει ήδη τις αναγκαίες επαφές με την Προεδρία της Εκτελεστικής Επιτροπής του Σένγκεν, ώστε να εξασφαλιστεί ο συντονισμός των αντίστοιχων προγραμμάτων εργασίας μέχρις ότου γίνει η ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, θέμα το οποίο εγγράφεται στις προτεραιότητες που καθορίζονται στο παρόν ψήφισμα.

Επιπλέον, το Συμβούλιο θα αρχίσει μελέτη σχετικά με τις δομές εργασίας που συνδέονται με την δημιουργία ενός χώρου ελευθερίας, ασφάλειας και δικαιοσύνης και οι οποίες θα πρέπει να θεσπιστούν μόλις τεθεί σε ισχύ η συνθήκη του Άμστερνταμ.

III. Προς υποστήριξη των δραστηριότητων που έχουν προτεραιότητα και αναφέρονται στο σημείο I, το Συμβούλιο θα ενθαρρύνει την ανταλλαγή υπαλλήλων και δικαστικών μεταξύ των κρατών μελών και -χορηγώντας ενδεχομένως κοινοτική χρηματοδότηση- τη διοργάνωση σεμιναρίων και διασκέψεων καθώς και την εκπόνηση εκπαιδευτικών προγραμμάτων.

IV. Το Συμβούλιο θα προσπαθεί, κάθε φορά που αυτό είναι δυνατόν, να συντονίζει τη θέση των κρατών μελών, στα πλαίσια των διεθνών οργανισμών και κατά τις διεθνείς διασκέψεις, όταν αυτές αφορούν θέμα συναφές προς τις προτεραιότητες που καθορίζονται στο σημείο I.

V. Κατά τον καθορισμό των προτεραιοτήτων του και την οργάνωση των εργασιών του, το Συμβούλιο θα λαμβάνει υπόψη της προενταξιακή στρατηγική ενόψει της διεύρυνσης της Ένωσης, βάσει των κατευθυντηρίων γραμμών που καθόρισε το Ευρωπαϊκό Συμβούλιο. Στα πλαίσια αυτά, θα εκπονηθεί ιδίως ένα προενταξιακό σύμφωνο, όπως αναφέρεται στην έκθεση της ομάδας υψηλού επιπέδου για το οργανωμένο έγκλημα, το οποίο εγκρίθηκε από το Ευρωπαϊκό Συμβούλιο του Άμστερνταμ. Οι δραστηριότητες του Συμβουλίου όσον αφορά τη συνεργασία με τις άλλες τρίτες χώρες, στους τομείς της δικαιοσύνης και των εσωτερικών υποθέσεων, ιδιαίτερα στο πλαίσιο του διατλαντικού διαλόγου, θα περιληφθούν σε ένα ή περισσότερα χωριστά προγράμματα εργασίας.

VI. Το Συμβούλιο θα ελέγχει περιοδικά το κατά πόσον τα κράτη μέλη εφαρμόζουν τα μέσα που θεσπίζονται στα πλαίσια του τίτλου VI της συνθήκης για την Ευρωπαϊκή Ένωση.

VII. Υπό την επιφύλαξη του δικαιώματος πρωτοβουλίας των κρατών μελών και της Επιτροπής, που προβλέπεται στο άρθρο Κ.3 παράγραφος 2 της συνθήκης για την Ευρωπαϊκή Ένωση, το Συμβούλιο θα συζητά το πρόγραμμα, μετά από πρόταση της επιτροπής που έχει συσταθεί από το άρθρο Κ.4 παράγραφος 1 της εν λόγω συνθήκης, κατ' αρχήν, κατά την έναρξη κάθε Προεδρίας.

VIII. Το πρόγραμμα αυτό θα αναθεωρείται από το Συμβούλιο σε εύθετο χρόνο. Με την ευκαιρία αυτή, το Συμβούλιο θα καθορίζει ποιες δραστηριότητες πρέπει να διαγραφούν από τον κατάλογο των προτεραιοτήτων, είτε διότι ολοκληρώθηκαν ήδη, είτε διότι δεν είναι δυνατή η βραχυπρόθεσμη πραγματοποίησή τους ή διότι δεν συνιστούν πλέον προτεραιότητες και ποιες άλλες δραστηριότητες πρέπει να θεωρηθούν ότι έχουν προτεραιότητα και να εγγραφούν στο πρόγραμμα.

IX. Το παρόν ψήφισμα αντικαθιστά το ψήφισμα του Συμβουλίου της 14ης Οκτωβρίου 1996. Δημοσιεύεται στην Επίσημη Εφημερίδα των Ευρωπαϊκών Κοινοτήτων.

(1) ΕΕ C 340 της 10.11.1997, σ. 1.

(2) ΕΕ C 319 της 26.10.1996, σ. 1.

(3) Γνώμη που διατυπώθηκε στις 20 Νοεμβρίου 1997 (ΕΕ C 371 της 8.12.1997).

(4) ΕΕ C 251 της 15.8.1997, σ. 1.

(5) ΕΕ L 342 της 31.12.1996, σ. 6.